‏ ***מדינת ישראל***

**משרד החינוך
המזכירות הפדגוגית
אגף א' מדעים
הפיקוח על הוראת מדעי הסביבה**

**טו' באייר, תשפ"ה**

**13 מאי, 2025**

לכבוד

מנהל התיכונים,

רככים/ות ומורים/ות למדעי הסביבה בחטיבה העליונה,

**סמסטר ראשון בתיכון**

מטרתה של התכנית "סמסטר ראשון בתיכון" היא להנגיש את ההשכלה הגבוהה לכל תלמיד ותלמידה, להקנות מיומנויות למידה והיכרות עם עולם האקדמיה, לטפח ולעודד תלמידים כלומדים עצמאיים, לבסס תחושת המסוגלות העצמית והסקרנות, לטפח שוויון הזדמנויות וצמצום פערים.

תכנית **סמסטר ראשון בתיכון** מאפשרת ללמד את הקורס האקדמי במהלך שיעורי מדעי הסביבה בכתה בהנחיית המורה ועל פי מערכת השעות, וכן הציון בקורס האקדמי יהיה רכיב בציון הבגרות החיצוני במדעי הסביבה וגם יקנה לתלמיד שתי נקודות זכות אקדמיות באוניברסיטה. בסיום לימוד תכני הקורס האקדמי, התלמידים ייבחנו באוניברסיטה , בבחינה המיועדת לסטודנטים שלמדו את הקורס.

|  |  |
| --- | --- |
| **התכנית הרגילה** | **סמסטר ראשון בתיכון** |
| 40% ציון פנימי- אקוטופ וסדנה סביבתית | 40% ציון פנימי- אקוטופ וסדנה סביבתית |
| 60% החלק העיוני- ציון חיצוני בחינת בגרות חיצונית -ארבעה פרקים- א+ב+ג+ד | **32% הקורס האקדימי- ציון הבחינה באוניברסיטה+10 נק' שיוספו לחישוב הציון לבגרות במדעי הסביבה.****28% החלק העיוני- בחינת הבגרות המקוצרת פרקים א+ג**  |

 הוראת תכני הקורס משבר אקלים וקיימות – מבט רב תחומי ישולבו במהלך כיתת י"א או כתה י"ב בהתאם להחלטת ביה"ס ולרצף ההוראה שבחר המורה למדעי הסביבה של הכתה ויימשכו מחצית או שתי מחציות לפי החלטת המורה.

**חלוקת שעות מומלצת**:

בהתאם לשילוב הקורס ברצף ההוראה ובמועד הבחינה באוניברסיטה.

המורים למדעי הסביבה ישתתפו בהשתלמות מלווה בה יקבלו סיוע ותמיכה על מנת להחליט על חלוקת השעות המתאימה לכתה שלהם.

**קורס משבר האקלים וקיימות – מבט רב תחומי**

בשנת הלימודים תשפ"ו ישולב לראשונה בתכנית קורס משבר האקלים וקיימות -מבט רב תחומי של אוניברסיטת תל אביב.

הקורס עוסק בתכנים

* מבוא למשבר האקלים
* השלכות אקלימיות וסביבתיות של התגברות אפקט החממה
* השפעת שינוים גלובליים על מערכות טבע ומערכות חקלאיות
* הקשר בין פעילות האדם לבין משבר האקלים
* תכנון עירוני בעידן המשבר
* פתרונות טכנולוגיים
* הפחתת זיהום: תובנות כלכליות
* משבר האקלים בראי המשפט
* השלכות אזוריות של ההתחממות הגלובלית

**דרישות הקורס**

צפייה בכל הרצאות הקורס, מענה על הבחנים של היחידות ומעבר בחינה סופית בציון של

מעלה 60.

**הרכב הציון הסופי**

בחנים מקוונים – 30%

בחינה סופית (בחינת כיתה עם חומר סגור) – 70%

על מנת לעבור את הקורס, יש לקבל ציון של מעל 60 במבחן הסופי, לציון הבחינה באוניברסיטה תוספנה 10 נקודות.

**למה התכנית כדאית לתלמידים** –

* התנסות וטעימה אקדמית – חשיפה לתכנים מעמיקים, כלים מחקריים ולמידה רב-תחומית ברמה מתקדמת.
* נקודות זכות בתיכונית – בהתאם להסכמות, התכנית מזכה ב- 2 נק' זכות באוניברסיטת תל אביב.
* חיזוק אוריינות מדעית וחברתית – התלמידים לומדים לחשוב ביקורתית, לנתח מידע ולהתייחס לסוגיה האקטואלית משבר האקלים במבט רב תחומי.
* פיתוח מיומנויות של למידה עצמאית – כמו ניהול זמן, עבודה בקבוצה.
* חיזוק תחושת המסגלות, , הכנה לעולם הגדול.
* קורס אקדמי ללא עלות, ציון שמשתלב בבגרות + 10 נקודות בונוס.
* התלמידים יגיעו ליום סיור מיוחד באוניברסיטה בו יפגשו עם המרצים.

**למה התכנית כדאית למורה** –

* התפתחות מקצועית כמורה – חשיפה לסוגי הוראה שונים, העשרה והעמקת ידע, חומרים ומצגות מקצועיות לשימוש.
* חיזוק המעמד המקצועי - הזדמנות להנחות קורס אקדמי, המורה כמתווך בין בית הספר לאקדמיה.
* הזדמנות להוביל שינוי חינוכי – יציאה משגרה, העלאת מוטיבציה, פתיחת דלתות והורדת חסמים להתנסות אקדמית, קידום למידה משמעותית.

מועד סגירת הרישום לתכנית מפורסם באתר שולחן המפמ"ר במדעי הסביבה ובאתר סמסטר ראשון בתיכון בפורטל עובדי הוראה.

מפגשי חשיפה יערכו בתאריכים הבאים :

1. יום ב', 26.5.25 בשעה 19:00-20:00 קישור למפגש <https://edu-il.zoom.us/j/89620011330>
2. יום ג' 27.5.25 בשעה 17:00-18:00 **בשפה הערבית** קישור למפגש <https://meet.google.com/evq-grgz-vfv>
3. יום ד' 28.5.25 בשעה 19:00-20:00

בכל שאלה נוספת אפשר לפנות ל ערין חמאיסי arin\_kha@yahoo.com

או לסאמיה אבו חיט samia1010@gmail.com

בברכה,

סאמיה אבו חיט

מפמ"ר מדעי הסביבה